Aleksandr Bırladyanu

Aleksandr Bırladyanu (Romın dili: Alexandru Bârlădeanu, 25 Büük ay 1911, Komrat - 13 Kasım ay 1997, Bukureş) — gagauz êkonomist, politika adamı, ministru, êkonomika bilimneri doktoru, Romıniya Akademiyası azası.

Romıniya premyer-ministru yardımcısı (1956-1966) işledi. 1989-cu yılda pay aldı o protest kiyadını yazan 6 kommunist liderin arasında angısı karşı gelerdi Romıniya Kommunist Partiyası öndercisi Nikolaye Çauşeskuya. 22.12.1989 Romıniya Revolutiyasınnan sora Milli Kurtulmak Frontu Soveti (Consiliul Frontului Salvării Naționale) azası seçildi, sora oldu Milli Birleşmäk Sovetinin birosu azası (Romın dili Consiliului Provizoriu de Uniune Națională).

Hem Milli Kurtulmak Frontu listalarınnan Bukureşt muniţipiyden Romıniya parlamentine senator seçildi hem Senat başı oldu (1990-1992).

Kategori:Gagauz biografiyaları
Kategori:Kişiler
Kategori:Bilim
Kategori:Gagauz yazıcıları‎
Kategoriya:Komrat
Kategoriya:1911 duumlular